To liv (2012)

To liv kan henspille på flere filmer

To liv er en tysk-norsk dramafilm fra 2012 regissert av Georg Maas. Den er basert på romanen Eiszeiten av Hannelore Hippe.

 Handlingen 
Filmen er historien om tysk-norske Katrine, som vokste opp i Øst-Tyskland etter andre verdenskrig, men som flyttet til Norge som 25-åring for å bli gjenforent med sin norske mor. Faren var en tysk soldat, og Katrine ble som spedbarn sendt til Tyskland i regi av det nasjonalsosialistiske Lebensborn-programmet.

Etter å ha levd lykkelig sammen med sin mor, ektefelle, barn og barnebarn i Bergen i over 20 år, blir Katrine plutselig en dag konfrontert med sin fortid når en advokat etter Berlinmurens fall ber henne og hennes mor om å vitne i en rettssak mot den norske stat - på vegne av to krigsbarn. Hun nøler, men et nett av hemmeligholdelse blir avslørt inntil Katrine til slutt blir fullstendig avkledd, og hennes kjære blir tvunget til å måtte velge mellom hva som skal være avgjørende: det livet de har hatt sammen, eller den løgnen dette livet bygger på.

 Medvirkende 
 Juliane Köhler som Katrine Evensen Myrdal
 Klara Manzel som en ung Katrine Evensen
 Sven Nordin som Bjarte Myrdal.
 Thorbjørn Harr som en ung Bjarte Myrdal.
 Liv Ullmann som Åse Evensen
 Ken Duken som Sven Solbach
 Julia Bache-Wiig som Anne Myrdal
 Rainer Bock som Hugo.
 Thomas Lawincky som Kahlmann.
 Vicky Krieps som Kathrin Lehnhaber.
 Dennis Storhøi som advokat Hogseth.
 Ursula Werner som Hiltrud Schlömer.
 Jürgen Rißmann som etterforsker Lattoch.

 Referanser 

 Eksterne lenker 

 Omtale hos Norsk filminstitutt (arkivert versjon fra 2016)

Kategori:Filmer fra 2012
Kategori:Norske dramafilmer
Kategori:Tyske dramafilmer
Kategori:Tyske filmer om andre verdenskrig
Kategori:Norske filmer om andre verdenskrig
Kategori:Filmer lagt til Norge
Kategori:Filmer lagt til Tyskland
Kategori:Tyskspråklige filmer
Kategori:Norskspråklige filmer